arbeidsterapie | © My Klaskamer - idees en gedagtes uit 'n juffrou se pen
posisie in die ruimte	Die ontwikkeling van wiskundige aspekte in Graad 3
Juffer	afrikaans, kind, kinders, skool, skrif, terapie	108 Kommentaar
Indien u kind baie van die volgende uitvalle openbaar en indien die klasopvoeder dit as 'n probleem ervaar, kan 'n evaluasie deur 'n arbeidsterapeut waardevol wees. Hierdie diens is aftrekbaar van die meeste mediese fondse.
Die kind hou nie van fisieke kontak nie en vermy aanraking.
Vermy spel met liggaamskontak (bv. rugby, aan-aan).
Wil nie vuil word nie.
Wil nie kaalvoet loop nie.
Wil nie haarkapper of tandarts toe gaan nie.
Hou nie van hare of gesig was nie.
Hou nie daarvan as sy naels gesny word nie.
Lae spiertonus / spier uithouvermoë:
Die kind kom lomp voor of val baie.
Sukkel om regop te sit (gly af in die stoel of lê vooroor).
Kan nie lank stil sit nie en kriewel.
Ondersteun kop met die arm.
Die kind het 'n swak postuur.
Raak gou moeg.
Kan nie op die werk fokus nie.
Voltooi werk baie stadig.
Vroetel en kriewel
Voltooi nie take nie.
Fyn motoriese probleme (handspierbeheer en –koördinasie):
Sukkel om te knip.
Sukkel om veters en knope vas te maak.
Kleur nie netjies in nie en skryf slordig.
Skryf met verkeerde potloodgreep.
Grof (groot) motoriese probleme:
Die kind sukkel om bewegings met die groter spiere uit te voer.
Huiwerig om groot speelapparate in 'n speelpark te gebruik (glyplank, swaaie, klimrame).
Kom lomp voor en val gereeld.
Kan nie op een been balanseer nie.
Vind balspele moeilik (gooi en vang).
Swak postuur as hy op die mat of by die tafel moet sit.
Het nie gekruip nie.
Het laat begin rol, sit, kruip of loop.
Die kind sukkel om sin te maak uit dit wat hy sien.
Vermy aktiwiteite soos inkleur, teken of legkaart bou.
Sukkel om 'n mannetjie volledig te teken.
Sukkel om vorms en kleure te identifiseer.
Sukkel met begrippe soos voor, agter, bo, onder, links, regs…
Sukkel om 'n patroon te pak en te voltooi.
Wissel die kryt tussen hande terwyl hy of sy teken.
Ruil letters en syfers om.
Skryf letters en syfers in die spieëlbeeld.
Verloor plek wanneer hy of sy lees.
Ruil die orde van letters in 'n woord om.
skryf verkeerd van die bord af.
Vorm letterformasies lomp of skryf verkeerd.
Sukkel om teen die kantlyn te begin en om korrek tussen lyne te werk.
[Bron: plaaslike arbeidsterapeut]
108 Kommentaar	(+add yours?)
Mar 11, 2009 @ 22:12:52
Juffer, jy is baie oulik en beslis 'n aanwins vir ons land en veral vir ons kinders! Jy maak my lewe soveel makliker.
Jy weet nou al wat ons seuntjie se "probleempie" is. Mag ek asseblief vir jou 'n paar bladsye uit sy huiswerkboek e-pos vir jou kommentaar? Ek sal graag wil hoor wat jou opinie is. Ek is nie altyd baie tevrede nie, maar die Arbeidsterapeut het my goed oor die vingers getik omdat ek so krities op sy werk is.
Omdat jy elke dag met outjies wat sukkel werk, sal jou mening vir my die wêreld beteken.
Baie dankie dat jy JY is en jou kennis met ons almal deel. Dit help ons ongelooflik baie.
Mar 12, 2009 @ 15:10:59
Ja, stuur gerus. Ek het soms die teenoorgestelde probleem…die ouers is gewoonlik nie baie betrokke nie.
Hou die ore maar oop vir wat KLeinman se juffrou ook sê. (amper iets soos die meerderheid se mening gee ons 'n goeie aanduiding…) 'n Vroeë ingryping (soos die evaluasie deur die arbeidsterapeut) is iets waaroor 'n mens nooit spyt sal wees nie. Dis beter om vroeër te weet hoe om te help as om jare later hulpeloos te voel oor die veel groter probleme…
Dankie vir al die komplemente! 😆
Mar 18, 2009 @ 18:54:04
My kind was alles wat jy hier noem, behalwe die visuele persepsie…tasdefensief: hy kon as kleuter nie pasta in sy mond verdra nie lol! sekere kossoorte veral, stadig gewoond geraak daaraan. My dogtertjie het hom na die arbeidsterapeut vergesel om hom so ver te kry om in 'n groot houer moet polistireen te speel (deel van die terapie). Hy kan nou nog nie sekere wolsoorte verdra nie (krapperige soort, maar moet se ek ook nie!)
Mar 19, 2009 @ 14:13:32
Elke outjie het mos maar sy foutjie 😉 Ek hou weer nie van die reuk van piesang nie! 😆
Mei 14, 2009 @ 11:34:10
My baba is amper 16 maande oud. Hy is op 35 weke gebore. Hy het eers begin kruip net voor sy eerste verjaarsdag. Gister was ek by die kliniek suster, en sy het my aangeraai om hom te laat toets deur 'n arbeidsterapeut omdat hy nog nie loop nie. Is dit nodig? Sy ander ontwikkeling, spraak, tas, ens is op standaard volgens sy ouderdom. Dit bekommer my ook dat hy nog nie loop nie, maar ander mense sê hy's net lui? Hy staan al op sy eie, hou vas aan die bank/tafel en loop en klim al self op die banke. Kan jy asseblief vir my raad gee?
Mei 14, 2009 @ 16:26:29
Ek moet eerlik wees en sê dat ek nie werklik iets van baba's se dinge af weet nie. Wat ons wel in die boeke lees, is dat kinders op 11 tot 14 maande begin loop. Dit is belangrik dat 'n baba voor hierdie mylpaal 'n kruipfase deurmaak. Die mylpaal verskil van kind tot kind en kan vroeër of later plaasvind. Gebruik jou seuntjie 'n loopring of 'n ander toestel om sy beentjies te oefen?
'n Pluspunt op hierdie stadium is dat 'n arbeidsterapeut vir jou sal kan sê of jou seuntjie "lui" is of nie. Sy sal ook vir jou 'n tuisprogram en idees kan gee om hom te help.
Die staat het ook bepaal dat arbeidsterapeute wat vir hul hospitale werk, slegs voorskoolse kinders kan sien…(volgens 'n paar ouers waarmee ek gesels het). Indien ouers dus nie medies het nie, is daar altyd opsies soos dié wat 'n mens sommer vroeg in die outjie se lewe kan aangryp.
Jou mannetjie begin al opstaan en "belangstel" in beweging. Skakel voorlopig net eers 'n gesoute arbeidsterapeut of twee en vra 'n paar vrae.
Mei 14, 2009 @ 17:42:44
Interessante gesprek hier. My seuntjie was 'n "late developer" soos hulle hul noem. Hy het op 2 min gepraat, maar allerhande jargon-"klanke" gehad. Hy het bitter laat begin loop..alles was laat. My dogtertjie (oudste) se langste woord op 1 jaar was "wasmasjien" en sy het presies op 1 jaar 1 week begin loop. Op 18 maande het sy bv gese (toe ons see toe gegaan het, val sy op haar bed neer en se) "pappa is dit my bed hierdie"? toe kom "meneertjie" en daar was geen sprake van daardie ontwikkeling nie en ek het geweet seuns is stadiger, maar nie SO stadig (soos myne) nie. Dis dieselfde tyd toe ek my MBD-diploma doen! (jy kan jou indink!) ek was van DokterA-DokterZ – terapeute (spraak/arbeids ens) en tot by die pediater gedraai met 'n breinscan!! hehe… baie geworry op daardie stadium! ore/oe als getoets. Al wat ek wil se, is moenie worry nie! Elkeen het sy eie tyd om te ontwikkel,maar mens moet tog "wakker" wees en seker maak – vroegtydig werk maak. My kind het op 2 geloop NET as my arms om hom gehou is…as ek dit weggevat het, het hy net daar gaan sit! Ek dink mens kan bietjie later na terapeute gaan, ek het ook eers gewag vir later 4+ voor ek na die arbeidsterapeut gegaan het. My kind het ook lae spiertonus gehad en sy het perdry ingebring met die arbeidsterapie. Ek sal se..hou hom dop en doen allerhande oefeninkies met hom…klim/klouter ens sodat hy meer "confident" raak om te wil loop. Verskoon die engelse woord hier, kon nie nou vinnig genoeg dink nie. Sterkte met jou seun! Hy sal piekfyn wees. Die feit dat hy beweeg en klim/klouter op die banke wys daar is nie "fout" nie, daardie spiere werk!
Mei 15, 2009 @ 07:53:37
Hallo Juffer en Nikita!
Baie dankie vir julle goeie raad!! Dis gerusstellend om te weet dat ander mammas ook wonder oor hierdie "issue"! Ek het 'n goeie arbeidsterapeut se nommer gekry, so sal haar bietjie bel en vrae vra. Janu loop as ek albei handjies vashou en klink my, by die dagsorg loop hy as hulle net een handjie vashou! Klein karnallie!! Ek dink wel hy's dalk 'n bietjie lui, maar soos julle sê, sy spiertjies werk defnitief goed, want hy wil op alles klim en ontdek! Ek was net rerig uitgestres toe die suster nou die dag die terapeut voorstel. Ek's so bly ek het op hierdie site van jou uitgekom, want ek voel nou baie rustiger oor dit alles! Weereens, baie dankie!!
Mei 15, 2009 @ 17:42:28
Hello Aletta / Nikita
Dit klink my asof die mannetjie wel een van die dae sy "voetjies sal vind" :wink:! Gepraat van lui – iemand vertel nou die dag dat sy vir haar 4 jarige seuntjie gevra het om sy speelgoed op te tel. Die antwoord: "Nee, ek gaan moeg word." 😆
Mei 18, 2009 @ 14:26:33
Janu het hierdie naweek so mooi saam met my geloop, en ek het net een handjie vasgehou!!!! Gats, lyk my die mannetjie het my rerig verniet laat worry!
My vriendin (ook 'n mamma van 'n 1 jarige seuntjie) sê hoeka nou die dag, hulle is so lui om te loop, want hulle weet, daarna gaan ons hulle rondstuur om goedjies te gaan haal!! ha ha!!
Mei 15, 2009 @ 07:57:50
Skies, ek het vergeet om jou te antwoord op jou vraag – Janu het nie 'n loopring nie, maar ek dink by die dagsorg sit hulle hom so nou en dan in een. Hy het 'n rukkie terug met 'n "walker" geloop, en was mal daaroor! Sedertdien hou hy vas aan sy karretjie (waarop hy kan ry) en loop met dit, terwyl hy dit stoot!
Mei 18, 2009 @ 17:27:46
Daarsy! Ons hou nou duimvas vir die lekker-loop fase 😉
Jan 14, 2010 @ 16:05:04
Ek is 'n gr 1 Juffrou. 'n Dogtertjie in my klas word Mei 7. Sy kan nie begin en ein klanke van 'n woord hoor nie. Sy kan nie prentjies wat met 'n S begin identifiseer nie. Sy kan nog nie tel nie. Sy ken net die basiese liggaamsdele. Ek voel sy het arbeidsterapie brood nodig maar daar is geen fondse nie. Hulle het ook nie 'n medise fonds nie.
Jan 14, 2010 @ 20:52:29
Hello, Joekie en welkom 😉
Ek het die afgelope twee jaar met baie Graad R-leerders van verskeie skole kontak gemaak en hul vaardighede probeer peil. Een aspek wat baie opvallend was is dat elke skooltjie se kurrikulum en program verskil. Party skooltjies is op hoogte van die nuutste verwikkelinge en van die ander is bloot net 'n "oppasplek". Die moontlikheid bestaan dus dat die dogtertjie se blootstelling nie na wense was nie. Neem gerus die vrymoedigheid om met die vorige juffrou te gesels – bloot vriendskaplik om meer inligting te bekom. Gee kans totdat julle die basislyn assesserings voltooi het, maar noem reeds aan die ouers wat jy op gelet het. Gee vir hulle praktiese leiding en idees om die dogtertjie te help. Bv. blaai deur 'n ou tydskrif en kyk na die mense se liggame. Die vrou het twee oë, 'n mond, 'n neus, 'n oor aan die linkerkant en 'n oor aan die regterkant van haar kop, twee wenkbroue, 'n ken, 'n nek, skouers, knieë, enkels, elmboë…As hulle nie boeke het nie, kan die dogtertjie se liggaampie mos die ideale hulpmiddel wees. Hulle kan dalk kinderrympies soos "Sannie sê Sannie sal sewe sakke sout sleep…" probeer of speletjies soos "I spy with my little eye…".
As die probleem steeds voortduur na die basislyn assesserings voltooi is, sou ek voorstel dat julle met die plaaslike OBOS / MEED (skoolkliniek – Ek is nie nou seker van die nuwe afkorting nie.) kontak en vra om met die spraakterapeut (wat julle skool dek) sal praat. 'n Mens moet maar die erns van die saak benadruk en vir hulle deeglik inlig oor die aspekte wat aandag verg. Hulle behoort dan iemand te kan verskaf om raad en leiding aan die skool en ouers te bied. Ek sou wou vra vir 'n gehoortoets én spraakterapie. Ongelukkig werk ons staatshospitale se spraak- en arbeidsterapeute slegs met voorskoolse kinders. 'n Mens kan egter uitvind of hulle (staatshospitale) die gehoortoets kan doen om te bepaal waarom die dogtertjie nie die beginklanke kan eien nie. Vind ook uit of daar nie dalk 'n (skool-)verpleegster in jou area is wat die basiese gesondheidstoetse op jong kinders doen nie. Hulle gaan gewoonlik na laerskole toe om die Graad 1's se gesondheid te evalueer en doen elementêre oogtoetse (soms ook gehoortoetse).
Vir hierdie poplap sal ek baie stories voorstel. Iemand moet met haar sit en boekies lees en bespreek. Hoeveel varkies is hier? Kom ons tel gou hardop saam…een, twee, drie…Sou dit nie wonderlik gewees het as ons vrywilligers uit die gemeenskap kon kry vir ekstra insette vir hierdie dogtertjie nie 😉
dus…Praat met die ouers (hou skriftelike rekord van jou besprekinge, raad, bevindinge, voorstelle, datums…), lig hulle in, gee leiding en gee oefeninge of werk. Gee kans tot die basiese assesserings verby is en rig dan 'n goed gemotiveerde verwysing en versoek aan julle leerondersteuningsopvoeder om hulp by die OBOS te bekom. Betrek die dogtertjie by intervensielesse en doen BAIE klankbewustheidsoefeninge (ouditiewe persepsie, visuele persepsie, rym…) en prente besprekings. Monitor die dogtertjie se vordering. Indien die uitvalle dui op meer agterstande as net ontwikkelingsagterstande, kan die OBOS versoek word om 'n psigometriese evaluasie (sielkundige toetsings om vermoëns te bepaal) te voltooi – om die dogtertjie se skolastiese toekoms te beplan.
Laat weet my gerus hoe dit gegaan het met haar basislyn assesserings. Dalk is daar iets anders wat ons kan doen. My e-pos adres is remediering@hotmail.com
Mar 25, 2010 @ 17:21:39
Vandag is die eerste dag wat ek hierdie webblad sien, en dit lyk heel interessant. My seuntjie is in Graad 1 en het sy b en d omgeruil asook die u en n. Die b en d het ons nou bemeester, die n herken hy deur sy naam – h e n k te klank dan weet hy dis 'n n. hy het die e as spieel beeld omgeruil laasjaar maar dit is nou reg om, maar lyk nog bietjie beroerd. Hy ken verder al die klanke in die alfabet, kan tel, kan agteruit tel,ens ens. Sy juffrou het my aangeraai om hom arbeidsterapeut toe te neem. (Ek het gegaan en na die sessie uitgevind dis 'n sielkundige, wat my bietjie ontstel het – ek het dit so aan die juffrou en die sielkundige oorgedra ook….) Elk geval hy rol die "r" klank en is ek ook na 'n spraak terapeut verwys. Maar die vrou het vir my gese die "r" klank vorm eers heeltemal op 8 jarige ouderdom. Verder het 2 ander Graad 1 onderwyseresse vir my gese dat arbeidsterapie onnodig is op hierdie stadium. Hy was maar 5 weke in Gr 1 toe dit voorgestel is en dat dit eers voorgestel moet word as daar aan die einde van die tweede kwartaal regtig 'n probleem is. Wat is jou gevoel hierom?
Mar 25, 2010 @ 19:05:36
Ek verstaan heeltemal waarom die outjie vir arbeidsterapie verwys is… Indien Henk met ander aspekte soos postuur, knipaksie, skryfaksie, potloodgreep en algemene letterformasies (-vorming) ook worstel, sou ek heelhartig met 'n evaluasie saam gestem het. Kom ons troos ons daaraan dat die juffrou paraat was en graag wou help.
In terme van die uitspraak. Dit is moontlik dat 'n verkeerde uitspraak kan lei tot spelprobleme. Daarom kan oefeninkies dalk gedoen word om die tongetjie "los" te maak. Indien Henk "bry", is dit nie 'n probleem nie. Kyk ook hierna en ook na die volgende skakels:
https://juffer.wordpress.com/?s=perseptuele (nie die lopende skrif nie -eers Graad 3)
https://juffer.wordpress.com/2008/09/13/perseptuele-ontwikkeling/ (Wagwoord = jou e-pos adres)
Die eerste 3 weke van Graad 1 word aan 'n basislyn evaluering geskenk. Die juffrou toets dat die kind se basiese vaardighede (ouditief, visueel en motories). Daarna begin die skoolwerk en die juffrou begin dikwels met ekstra klassies (intervensie). Indien dit nie voldoende is nie en die outjie nie heeltemal saam met die maats vorder nie, word die hulp van die skool se hulpspan (leerondersteuningspersoneel) ingeroep. Hulle gee raad en leiding. Daarna word kundiges (soos arbeidsterapeute) geraadpleeg. Indien terapie oorweeg word en indien dit 'n bekwame en "gesoute" terapeut is, is die terapie die moeite werd. DIt duur sowat 6 maande tot gewoonlik 'n jaar.
Kyk eers na die rapportjie en kontak dan 'n oulike arbeidsterapeut vir 'n geselsie. Gesels eers oor jou bekommernisse en besluit saam of 'n evaluasie nou al nodig is.
😉 Baie sterkte en groete vir Henk
Mar 25, 2010 @ 20:18:26
Dankie vir die terugvoer.Ek het deur die lysie hierbo gegaan en hierdie is waarmee hy sukkel.
Fyn motories- kleur nie netjies in nie Visueel – Ruil letters en syfers om (U en N)Letters in spieelbeeld (het die e omgedraai maar doen nie meer. Die 9 en die 8 raak nie altyd bo en onder op die lyne nie.
Dankie vir die "links" ek gaan sommer nou daar gaan kyk.
Mar 26, 2010 @ 16:59:09
Dis 'n plesier, Linda 😉 Onthou om ook die ogies te laat toets. Die kleingoed ruil dikwels klanke om of skryf in die spieëlbeeld indien die oogbewegings nie egalig is nie. Plekke soos Specsavers toets kinders onder 12 jaar se ogies "gratis". Baie sterkte 😉
Apr 11, 2010 @ 17:22:50
Dankie vir hierdie wonderlike webblad…baie leersaam.
Ek is n enkelmamma van n seuntjie van 5 jaar…tans in Gr.0.
n Rukkie terug onderhoude met die skool gehad oor die kindertjies se vordering en sy juffrou het toe genoem dat my seun moontlik lae spier toon kan he.Sy inkleur werk is oor die algemeen baie krapperig en voltooi selde die prent.Met die nodige aanmoediging kan hy wel n hele pret mooi inkleur(n kompetisie+prysies). Is ook nie baie lief vir werkies wat inkleur vereis nie.Ek ondervind dit ook tuis…hy ken sy liggaamsdele en kan wel n mannetjie met al sy liggaamsdele teken…maar teken wel nog dikwels die sg.head-foot man.
Verder is hy maar skamerig vir sy Juf.en praat amper nooit met haar nie…vermy ook fisiese kontak met haar(bv.drukkies).Dis wel nie die geval met my nie en daars gereelde fisiese kontak tussen ons…(van drukkies tot rof stoei).Hy is bietjie vallerig maar nooit dat dit my gepla het nie…hy sit-le wel die meeste tye op sy stoel en leen gereeld ook teen my.En verder beland sy stoelgang nog in sy onderbroek gereeld.Die res van sy developmental milestones was normaal en goed.
Ons bly saam met my ouers en ons huislike omstandighede is rustig en bevredigend.Hy is regtig geliefd.Hy ken nie sy pa nie en vra my ook nie oor hom nie.
Ek dink ek sal hom graag wil laat evalueer deur n arbeidsterapeut en dink moontlik daaraan om hom n jaar later skool toe te stuur(verjaar eers einde Nov).Jammer vir die lange maar ek sal jou opinie baie waardeer.
Apr 11, 2010 @ 18:11:10
Baie welkom, Isabelle. Dit is regtig wonderlik dat jou seuntjie se juffrou se vroeg in die jaar reeds noem dat sy "agterstande" sien. Dit beteken dat 'n mens nog baie tyd het om skouer aan die wiel te sit.
Dit klink asof daar wel aspekte is wat op 'n lae spiertonus kan dui. Ek sou beslis 'n afspraak by 'n arbeidsterapeut wou maak – veral omdat die moontlike lae spiertonus sy werk beïnvloed. Dit is ook moontlik dat hy 'n bietjie sensitief vir aanraking is – veral omdat hy nie van fisiese kontak van mense buite sy veiligheidsone (comfort zone) hou nie. Vra gerus vir die arbeidsterapeut of die outjie tasdefensief kan wees. Hulle het oplossings en bak idees om dit te verbeter.
Kyk na die skakel wat ek in hierdie antwoord geplaas het, maar reël ook vir 'n konsultasie met 'n arbeidsterapeut om na al die moontlikhede te kyk. Sy sal ook spoedig vir jou kan sê of dit sal nodig wees om jou kleintjie 'n jaar terug te hou – na afloop van terapie. Daar lê darem nog 'n hele entjie van die jaar voor. Baie sterkte en laat weet my hoe dit met julle gaan 😉
Apr 12, 2010 @ 07:58:08
Dki vir die terugvoer. Ek het sommer die oe en die gehoor en die hele kaboodle laat toets, als is reg. Wat my nou verskriklik pla is die feit dat ons nou in 3 weke se tyd 3 verskillende arbeidsterapeute gesien het en al drie se verslae is heeltemal die teenoorgestelde van die een wat ons van die terapeut ontvang het wat die skool ons na verwys het…………????? Die spraakterapeut het oefeninge aangeraai vir die "r", maar ons verseker dat dit binnekort sal regkom en nie meer gerol sal word nie. Al drie die arbeidsterapeute het gese dat hy met oefening die letters sal reg vorm (sorg dat dit bo en onder raak en die "u en n" het sommer nou in die skoolvakansie reggekom).
Wat my baie bekommerd maak is die feit dat daar nou ander mammas is wie se kinders ook na die terapeut verwys is deur dieselfde juffrou, wat ook na ander terapeute is vir tweede en derde opinies en dieselfde paadjie as ek gestap het. Ongelukkig wil hulle nie hulle name aan die skoolhoof genoem he nie (glo my ek waar daar instorm)omdat hulle kinders nogsteeds in die skool is. Daar word bespiegel dat die onderwyseres dalk deel van die fooi ontvang wat die sielkundige hef? Ek wil hulle konfronteer, maar al die ander ouers (27 in totaal!) het ons aangeraai om dit eerder te los……..en die kind maar net deur Gr 1 te kry en dan aan te gaan. Die een mamma het vertel dit het hulle derduisende rande gekos om die seun elke week vir terapie te neem, totdat sy hom in Jhb laat toets het en die verslag onder die juffrou se neus ingedruk het en net volstrek geweier het om hom vir enige verdere terapie te neem.
Hierdie maak my baie opstandig, dis my kind en as daar 'n probleem wil ek dit so gou moontlik aanspreek en hom help om dit reg te stel. Ek wil nie dat hy sy skoolloopbaan met 'n agterstand begin nie. Maar dan wonder ek kan 27 ouers almal dieselfde suspisies he? Sulke dinge sal veroorsaak dat ouers nie glo wat die onderwysers se nie en als in twyfel gaan trek. Ek het nou al meer as R6000 gespandeer die laaste maand aan "toetse" wat volgens alle aanduidings heeltemal onnodig was. Ek en my man was so bekommerd dat ons driedubbeld seker gemaak het als is in orde. Glo my ek sal R60 000 betaal as daar wel 'n probleem was, maar sy mors nie net my geld nie maar my tyd ook.
Wat ek eintlik wil bereik met die epos is: Ja luister na die onderwysers, maar as jy twyfel agtig is, gaan vir tweede en derde opinies. Ek sal stilbly nou by die skool, vir die kinders se onthalwe, maar dit sal wel oopgevlek word…..
Dankie vir die puik webblad, ek het baie oulike idees en oefeninge afgetrek wat ons gebruik nou. Ek het ook vir al 27 ander mammas 'n sms gestuur en hulle verwys na die blad!
Sep 02, 2010 @ 09:42:13
Dis my eerste skrywe, ek wil net groot dankie se^ vir hierdie uitstekende website van jou. Dit laat mens net weer besef, 'jy's nie alleen nie!' Ek wil net deel hoe my dogtertjie se skool en Juffrouens haar lewe verander het. Sy is laas jaar in Graad R geindetifiseer met agterstande in groot-motories, balans, vestibuler, fyn motories en spraak. (Sy verjaar ook eers einde November). Haar skool het dit so goed hanteer. Ons het die nodige arbeidsterapie en spraakterapie hulp en insette gekry en besluit om haar Graad R te laat herhaal. Hierdie jaar is vol terapie elke week en terapie tuiswerk vir mamma met haar en vergaderings tussen onderwyser, mamma en terapeute en swem en perdry en fietsry en trampolien spring en swaai en klim en klouter en kruip en rol en spring en en en en! Maar ek kan nie vir julle beskryf hoe my dogterjie nou floreer nie. Sy moet steeds nog werk aan haar groot en fyn motories en balans, maar sy het ligjare gevorder.
Dankie tog vir die regte hulp en Juffrouens wat omgee xxxxx
Ronel – Pretoria
Sep 02, 2010 @ 18:20:37
Ag, Ronel ek hoop jy kan my groot glimlag deur die rekenaarkabels voel! Bitter baie dankie vir jou skrywe. So baie kleingoed kry nie betyds die hulp wat hulle so broodnodig het nie.
Sep 02, 2010 @ 10:08:10
Skuus, dis weer ek. Ek het van die vorige 'comments' nou eers gelees en ek wil net my ervarings van my dogtertjie as 'n baba ook met julle deel. Sy is laas jaar op 6 jarige ouderdom eers geindentifiseer met ageterstande in groot motories, balaans etc. agv 'n sameloop van 'n hele paar omstandighede. In reterospeksie sien mens mos alles duideliker, ai! Sy het laat gesit en gekruip (nooit reg gekruip nie – op boude geskuif) en eers op 17 maande geloop. Ek het haar by 'n arbeidsterapeut gehad op daardie staduim, maar toe sy haar nie kon laat 'maak' kruip nie het ek sommer op gegee. Almal het ook vir my gese moenie worry nie, en ek het ongelukkig geluister…
Teen ouderdom 4 het haar kleutelskool spraak terapie begin voorstel. En toe verhuis ons oorsee en kom nooit daarby uit nie… Oorsee is die skole so geweldig akademies ingestel dat sy op die ou end op ouderdom 5 kon lees en skryf. Ek het wel altyd gesien sy 'n nie 'n 'fisiese ingestelde' kind nie. Sou nooit sommer net klim en hang en klouter nie. Eerder lomp en vallerig, maar sys 'n lang dogtertjie so ek het dit net afgemaak as 'sy moet nog in haar liggaam ingroei'. Sy sou ook gereeld in klas in trane uitbars, as sy iets nie kon reg kry nie. Haar Juffrou oorsee het net gese "Its her own personality starting to come through" ….?!
Toe kom ons terug SA toe en hier tel hulle dit binne 'n maand op dat alles nie pluis is nie. Dankie tog!
So ja, as ek moet terug dink, as iemand vir my toe raad gegee het. Neem haar arbeidsterapeut toe en hou daarby. Net die feit dat sy bv nooit reg gekruip het nie het nou 'n groot invloed op soveel verskeie aspekte in haar skoolwerk. So mammas, as jy daai 'gut' gevoel het iets is nie 100% pluis nie, luister! Mammas weet!
Sep 02, 2010 @ 18:36:34
Baie dankie, Ronel! 😉 Ek het as jong juffrou destyds gewonder waarom skool inskrywingsvorms dinge wil weet soos of die kind gekruip het en wanneer dit begin het. Dan is daar ook vrae oor slaaptyd, handigheid…wanneer die outjie begin praat en loop het…siektes…noem maar op. Ek het egter baie gou besef dat die vrae baie belangrik is om vir ons as juffrouens sulke waarskuwingsliggies in die agterkop te laat opgaan. Dikwels is die outjies wat min (of glad nie) gekruip het die outjies wat omkerings (b / d / p…) maak. Dit is dus nodig om hulle spiertjies en vaardighede met die hulp en leiding van 'n kundige te ontwikkel…en as ek dit reg lees is dit nogal belangrike "bonding"-tyd vir julle. Dit klink asof die oefeninge vir jou dogtertjie werk en asof julle deur middel van die lekkertes baie nuwe dinge reg kry.
Die ander punt wat jy oor die laat verjaarsdag gemaak het is ook baie waardevol. Outjies wat later in die jaar verjaar ontwikkel beslis teen 'n ander pas as outjies wat in die eerste maande verjaar. Dit is nie noodwendig aan kennis gekoppel nie, maar eerder aan emosionele volwassenheid. Elke outjie wat in November of Desember verjaar is natuurlik nie verdoem nie, maar sal 'n bietjie ekstra hulp benodig om by te hou. Gewoonlik begin hulle na die Junie-vakansie floreer, maar dan is die frustrasies van die eerste ses maande reeds 'n negatiewe klippie in die skoen…"My kinders" wat so laat verjaar (veral Desember) en dan 'n jaar in Graad 1 moes herhaal het, kom nou met selfvertroue smiddae uit die klas geborrel en kom nie meer vir ekstra hulp nie. Skielik het hulle boublokkies in die "meer tyd jaar" in plek geval. Dit maak 'n mens se hart so gerus as jy die outjies gelukkig sien…Dit is net hartseer dat hulle eers 'n jaar in die groot skool moes herhaal het. Daarom lig ek my hoed vir elke ouer wat die besluit neem om hulp en raad in te win…voor die sneeubal te groot raak.
'n Groot druk vir jou meisiekind! 😉
Sep 02, 2010 @ 20:06:40
Ek is bly die terapie werk vir julle. Ons het omtrent 'n paadjie gestap, omtrent al wat 'n graad het het ons seun getoets en almal kom ooreen… die groot probleem met die lelike skrif is die "linker klou" dit het so biekie ekstra oefening met die huiswerk gevat en nou doen hy baie baie goed. (alhoewel hy nie so mooi so my ouer seun wat regs is, skryf nie) Ek moet ook net noem dat ek hom uit nasorg uitgehaal het en is hy nou in die middae na sport by die huis.
Ek wil beaam, die mammas moet op die "gut-feeling" gaan. beide ek en my man het gevoel dat hy hopeloos te gou na 'n terapeut verwys is, maar het ook gereken dat die juffrou beter sou weet? Ek dink ons moes maar tog net vasgebyt het tot die 2de kwartaal verby was en toe besluite geneem het. Ek twyfel of 2-3 maande so groot verskil (negatief) sou gemaak het sou daar wel 'n probleem gewees het. Wat ek wel kan bevestig is dat al die terapeute in ons geval 'n mors van tyd en geld was. Hy wou dan nie eers die winter dokter toe gegaan het toe hy siek was nie, hy vra net of hy alweer moet gaan pretjies teken?
Ek glo dat die terapeute wel 'n plek het……….maar ons ervaring het so biekie van 'n wrang smaak in die mond gelos.
Daar is 'n rede hoekom mammas "gut-feelings" het, Liewe Jesus het dit met 'n doel virons gegee.
Sterkte met jou dogtertjie, en welkom terug in SA!!
Sep 03, 2010 @ 17:25:59
Ai, Linda! Ek wil sulke mense mos net 'n tik of twee oor die vingers gee. 'n Mens mag maar erken as jy nie meer weet hoe om te help nie en die outjies na ander mense verwys….en dan in verband met die skrif…onthou dokters se skrif is maar vreeslik lelik 😉
Sep 10, 2010 @ 09:58:26
Jis dis 'n absolute waarheid. Nes jy se^, 'n Ma se gut-feeling is goud werd. Ek so bly boetie doen beter. Ek is self 'n hot-klou en onthou nog goed op skool hoe moeilik dit partykeer was.
Sterkte en mooi bly!
Sep 10, 2010 @ 18:01:40
😉 Hot-kloue is ekstra slim om te moet anders-om dink. 😉
Sep 12, 2010 @ 19:32:11
Dankie Runel en Juffer. Ek moet se hy het my skoon verbaas, nog nie weer swakker as 8 uit 10 vir toetsies gekry nie! En oons oefen aan die skrif. Ek het so lekker gelag vir my pa (wat links gebore is en regs gemaak is deur sy juffrou!!!!hahahaha, hulle het blykbaar sy linker hand agter sy rug vasgebind op skool….di thet net gemaak dat hy nou omtrent ewe goed met albei hande is…..) hy het voorgestel die juffrou bied klas met haar linkerhand aan en laat al die kiddies wat regs is vir 'n week met hulle linkerhande skryf!
Baie geluk met jou meisiekind, Runel, vasbyt vrou, elke bietjie help, ek het dit nou gesien
Sep 12, 2010 @ 19:49:51
Ag, lekker! 😆 Sukses kweek sukses en elke glimlaggende plakker in die boek, is beslis 'n inspirasie. So 'n grootman wil seker nie meer drukkies van 'n juffrou af hê nie – dus "high five"! 😉
Sep 10, 2010 @ 09:53:50
Grootste dankie vir jou opbouende antwoorde. Dit laat mens sommer weer vol hoop voel, baie baie dankie! Ek sal beslis vir Annika 'n groot drukkie gee 😉
Ek moet net gou hierdie 'wonderwerkie-oomblik' deel…na vele geoefen van Januarie af…lang ure en trane en opgee en 'ek wil nie' en en en, het sy gister vir die eerste keer 3 stelle van 10 sprintou spronge na mekaar gedoen….WOW! Ek weet vele ander Ma's van 6 jarige's mag dit miskien as van selfsprekend aanvaar dat 'n kind dit kan doen, maar voorheen was die meeste wat Annika na mekaar kon regkry 2 miskien 3. Dis ongelooflik hoe alles nou so mooi 'in plek val' vir haar.
Dankie, dankie tog, jipeeeee!! 🙂
Ronel ('n baie bly en trotse mammie xx)
Sep 10, 2010 @ 18:00:34
Fantasties, Ronel! Jy beter vanaand 'n roomys "van Juffer af" gaan koop 😆 Ek noem dit 'n Tetris-oomblik – as die blokkies val waar hulle moet…Ai…dis nou lekker 😉
Sep 20, 2010 @ 10:07:58
Nov 15, 2010 @ 14:51:16
Ek is so bly ek het op die web blad afgekom. Ek het raad nodig, my dogtertjie is 4 jaar oud en sy sukkel om vorms te onderskei bv: die driehoek en die vierkant,
Ek oefen met flitskaarte met haar en ons teken baie op die swart bord. Sy sukkel ook om syfers te herken. Die tel werk is nie 'n probleem nie, dit doen sy baie goed, maar as jy vir haar sê wys my 'n 2 of 'n 4 dan sal sy 'n ander syfer vir jou uit wys.
Selfs as ons met die flitskaarte speel. Is dit 'n groot probleem of kort sy net oefening?
Dit is alles vir my nuut, en ek is bang ek gebruik die verkeerde metodes om my kind te leer. kan u my dalk raad gee ek sal dit baie waardeur.
Nov 15, 2010 @ 20:52:23
Hello, Hester 😉 en welkom
Moenie nou al te bekommerd raak nie. Op 4 jaar is jou dogtertjie nog jonk en moet sy eers deur verskeie stappe van ontdekking en ontwikkeling gaan. Wat jy tuis kan doen om te help is om alle "leerwerk" in "speelwerk" te verander. Hou die werk lekker en betrek soveel sintuiglike ervaring as moontlik. As julle 'n vorm met jul tonge in versiersuiker kan lek, doen dit…of lek 'n vinger nat en gebruik eerder dit. "Skryf" die vorms met die vinger op die rug of op 'n handpalm. Terwyl jy op haar rug skryf, moet sy dalk probeer om dit in die lug voor haar na te aap.
Neem haarlinte en vorm dit in die syfer of vorm van die dag. Sit 'n groen "smartie" by die beginpunt en 'n rooie by die eindpunt. Sy moet dan oor die lint "voel" of skryf met die hand. Pak soveel lekkers of doppies langs die syfer uit en tel dit hardop saam met haar. Hou eers by die klein getalletjies (1 – 5). As jou getal byvoorbeeld 2 is, kan jy die groot 2 vorm, dan twee speelgoed langsaan pak en twee lekkers (kleintjies) eet. Teken twee kinders, tel twee bene, twee oë, twee ore, twee arms…Benoem die liggaamsdele en klap die hande twee keer as daar twee van 'n soort is. Baie belangrik…Plak die prente teen 'n deur of 'n muur op sodat dit gesien kan word. Kyk gerus ook na die blaaie onder "drukbare bladsye" of tik sleutelwoorde by die "search"-blokkie in. Ek heg vir jou skakels na vorms en syfers aan. Loer gerus en lekker speel (leer) 😉
PS: Op 4 sou ek net by sirkel, driehoek, vierkant en reghoek gebly het…
Mar 08, 2011 @ 21:02:59
Wil net meer uit vind oor wat om da om trent te doen
Jul 01, 2011 @ 09:27:56
Goeiedag, ek wil raad vra.
Ek het 'n tweeling seuns van 5 jaar oud, wat volgende jaar Graad R toe gaan.
Ek het 'n jaar terug begin werk voltyds en hulle toe in 'n kleuterskool gesit en moes noodgedwonge hulle skuif na 'n ander kleuterskool aan die begin van hierdie jaar, toe ek besef die vorige kleuterskool stimuleer hulle nie.
Hulle het nou rapporte gekry en dit lyk glad nie goed nie – die juffrou het gister met ons gesels en vir ons gese dat ons kleintjies nie kan sker reg vashou en knip nie, hulle sukkel om hulle potlode reg vas te hou, hulle kan nie op 'n reguit lyn loop nie, hulle kan nie op een been hop nie, kleur glad nie netjies in nie, kan nie bal vang nie. Sy het aangeraai dat ons na 'n arbeidsterapeet gaan maar ons het net 'n hospitaalplan.
Sy het egter gewaarsku dat dit kan veroorsaak dat hulle teruggehou kan word op skool.
Wat ek nie kan verstaan nie is dat toe hulle onder my sorg was, het ek dat hulle al hierdie goedjies doen en hulle het alles reg gedoen. Kan dit wees dat die skool wat hulle nie die regte stimulasie gegee het nie, iets te doen het met die feit dat hulle nou sukkel.
Hulle het al op 1 jarige ouderdom geloop en hulle kruip en al die ontwikkelingsgoed was normaal.
Wat kan ek doen om hiermee te help?
Ek wil nie he my kinders moet 'n agterstand he nie.
Jul 03, 2011 @ 15:41:14
Middag, Tersia 😉
Dit is altyd moeilik as die rapport nie so goed lyk nie…Dit klink egter asof die skuif na 'n ander skool reeds 'n goeie besluit was. Ek gaan vir jou skakels gee na verskillende oefeninge wat julle tuis kan probeer. Jy kan hier ook soekterme soos handspier, fynspier, middellyn, spiertonus, skoolgereed…gebruik om na verskillende artikels te gaan. Julle kan dit tuis probeer en spelenderwys aandag aan die lyfies skenk.
Dit is ongelukkig belangrik om die outjies gereed te kry vir die groot skool om te verseker dat hulle Graad 1 sal geniet. Vind gerus by die skool uit of daar nie 'n arbeidsterapeut werk wat teen 'n glyskaal sal kwoteer nie of kontak jou naaste staatshospitaal. In baie gevalle het hulle arbeidsterapeute wat besig is met hul praktiese ("Zuma-") jare en dalk kan hulle van hulp wees. Ongelukkig sien hierdie terapeute baie kinders en kan hulle 'n outjie een maal per maand of een maal uit 6 weke sien. Dit is hopeloos te min hulp – aangesien baie terapeute kinders twee keer 'n week help. Indien jy 'n evaluasie kan bybring, kan dit vir jou 'n goeie aanduiding gee van waar die probleme lê en dan kan 'n mens begin soek na oefeninge en raad op die internet. 'n Mens kan ook vir die arbeidsterapeut vra vir tuisprogramme – wat dit 'n bietjie ligter op die sak maak. Daar is aanvullende skakels (gemerk met OT of arbeidsterapie) aan die regterkant gelys (onder blogroll).
Gelukkig is jou seuns nog nie in Graad R nie en kan julle wel iets doen om te help. 😉 Kyk eers of die tuisoefeninge nie sal help nie en beplan dan om aan die begin van Graad R weer die saak te heroorweeg.
Lekker leer en lekker speel! 😉
Nov 02, 2011 @ 15:32:50
Juffer hoe kontak ek jou? Ek is onsettend dringend opsoek na hulp
Nov 02, 2011 @ 19:43:32
Hallo, Nicolette 😉 My e-pos adres is remediering@hotmail.com, maar as jy hier 'n vraag wil rig sal ek dit sommer hier ook beantwoord 😉
Mei 15, 2012 @ 16:34:05
my seun is 07jaar oud en in graad 1. Hy sukkel om te fokus en vergeet gou die woorde wat hy moet leer. hy sukkel ook met abc die skool werk volgens sounds. Ek is raadop kan u my miskien verwys na goedkoop airbeidsterapeet, want ons is nie op medies nie
Mei 15, 2012 @ 18:40:19
Middag, Venessa 😉
Is die outjie se gehoor al deur 'n oudioloog getoets om te verseker dat hy die klanke korrek hoor? Dit kan dalk voordelig wees om so iets te laat doen. Die Tygerberg Hospitaal het 'n waglys, maar sal vir jou na 'n (ENT)Oor-,neus- en keelspesialis kan verwys om ondersoek in te stel. (Probeer: ENT Outpatients: Tel: 021 938-4828 5th Floor,Gold Lane East/ Paedo-Audiological Unit: Tel: 021 938-4825)
Na aanleiding van jou e-pos adres neem ek aan dat jy in daardie area woon. Ek gaan vir jou 'n paar name na jou e-pos adres stuur. 😉
Jun 08, 2012 @ 11:24:34
Ek is opsoek na arbeid en spraak terapeute wat nie so duur is nie en we'll in die Oos Rand area Boksburg of Benoni vir my seuntjie hy is nou 8 en in graad 2 hy het spesiale onderrig nodig. Sal dit waardeer vir enige nommers of name waarheen julle my kan verwys?
Jun 10, 2012 @ 16:43:07
Middag, Matty :Wink: Ek ken ongelukkig nie die area nie, maar het hierdie skakel vir jou gekry. Hulle lys heelwat arbeids- en spraakterapeute. Baie sterkte :Wink:
Aug 13, 2012 @ 12:03:32
Hoe leer ek my kind fisies 'n mannetjie teken as hy maar nog 'n spokie teken.Hy is 5.Help asb!
Aug 13, 2012 @ 20:33:08
Ek het vir jou 'n e-pos met 'n paar idees gestuur. Kyk ook na hierdie stukkie oor liggaamsbeeld 😉
Cherise De Jager
Aug 29, 2012 @ 20:05:55
Hi daar is versot op hierdie webtuiste. Ek het wel een vragie my seun nou al amper vier jaar oud kan nog nie mooi praat nie hy is in n engels en afrikaanse kleuterskool en hy sukkel geweldig om te praat op sy eie as jy hom vra om iets agter jou aan te se kom hy baie mooi reg jy kan alles mooi hoor en verstaan. Maar sodra hy self ietsie wil se kan jy skaars uitmaak wat hy se ek het al soortvan geleer om hom te verstaan maar moet nog steeds party keer weer vra dat hy moet herhaal wat hy se. Dan sal hy gewoonlik vir jou sommer ook wys wat hy wil he ek weet nie of dit normaal is nie maar dis nogal bekommerlik vir my as mammie. Laat weet seblief of enige iemand al so ietsie met hulle kleinding ervaar. Ek moet ook se alle ander aspekte van sy ontwikkeling is baie goed geen klagtes daar nie balans is goed kan goed vang en bal skop en al die ander dinge hy wil net nie praat nie. Is hy dalk lui?
Aug 30, 2012 @ 19:25:27
Hallo, Cherise :Wink:
Op vier jarige ouderdom is daar nog heelwat dinge wat moet ontwikkel. Indien die outjie sukkel om in volsinne te praat of indien die uitspraak onduidelik is, kan 'n mens hom reghelp deur die sin in die korrekte vorm te eggo/herhaal. Daaglikse boekvoorlesing, rympies en liedjies kan beslis help.
In sommige gevalle is die spraakontwikkeling verder agter as wat 'n mens sou verwag het en dan kom die kundigheid van 'n spraak- en taalterapeut handig te pas. Hou in gedagte dat jou seuntjie in Graad R reeds met klanke, klankherkenning en woordspeletjies te doene gaan kry. 'n Mens wil dus die basiese (moontlike) spraakprobleempies vroegtydig aanspreek om die latere werk makliker te maak. Ek sou voorstel dat jy jou voelers uitsteek om die name van gesoute en oulike spraakterapeute te kry. Reël 'n konsultasie om beter gemoedsrus te kry. Hoe vroeër 'n mens so iets kan aanspreek, hoe beter.
'n Kollega sê altyd dat 'n ma haar "gut feeling" moet vertrou 😉
Apr 15, 2013 @ 08:52:24
My seuntjie se naam is kean hy is nou 6 ons het so gesukkel om vir hom 'n goeie kleuterskool te kry en uiteindelik het ons. Hy het nou 'n baie oulike juffrou en sy help graag waar sy kan maar ek weet ek moet ook help. Maar die probleem is met al die wat hy nou eers vir gr r in skool is sukkel hy vreeslik hy kan nie knip nie. Teken nie mannetjies nie en ons sukkel baie met hom. Hy hou nie by een takie en voltooi dit nie. Sy se ons moet nou werk aan die fynmotoriese vaardighede. Hulle is besig om te knip en hy kan glad enige idees wat ons kan doen sy se ons moet 2 balletjies vat en laat hy dit druk. Enige ander idees. En in sy familie is daar van die familie lede wat gediagnoseer is met aspergers. Maar hy het van die tekens maar hy pas goed aan by die skool. So dink jy dis n goeie idee om hom te vat vir n efaluasie daarvoor? Dankie jennifer
Apr 15, 2013 @ 18:01:41
Middag, Jennifer 😉
Gee eers kans dat moontlike oefeninge moet in skop. Ek sou hom na 'n arbeidsterapeut wou neem om raakvat idees te kry. Ek het fynspier-/fynmotoriese oefeninge vir jou, maar 'n arbeidsterapeut sal vir jou die beste hulp kan bied. As die outjie se rapport teen Juniemaand steeds kommer wek, kan julle hom na 'n kinderpsigiater (AS 'n mate van Aspergersindroom vermoed word) of 'n opvoedkundige sielkundige neem.
Begin eers met daagliks speel-speel leer oefeninge om die handspiere te versterk en 'n besoek aan 'n arbeidsterapeut. Loer gerus ook na hierdie idees 😉
Fynspier 1, tuis idees, potloodgreep, fynspier 2, handspiere…
Feb 07, 2014 @ 10:41:56
Ek wil graag weet of my dogtertjie die hulp van 'n arbeidsterapeut nodig het. My dogter is in Julie 8 en is tans in GR2. Ek het met haar onderwyseres gepraat en sy het die volgede te sê gehad oor haar. Sy luister, is baie steurend vir die res van die klas, het ;n baie sterk wil en is baie keer huilerig en wil nie somme doen nie. Sy en die juffrou stamp baie kop oor die eie wil en daar work ook gesê dat haar konsentrasie baie wisselvallig is. Moet ek my bekommer en 'n afspraak maak of is daar iets wat ek as ouer kan doen om die situasie beter te maak vir haar en die juffrou by die skool. Ek verstaan dat hulle die hele jaar moet deur gaan en ek sal graag die proses wil verbeter. Dankie Nadia
Feb 08, 2014 @ 08:12:49
Môre, Nadia 😉
Dit is moontlik deel van die aanpasingsfase, maar 'n mens sal graag moontlike haakplekke so gou as moontlik wou aanspreek. Daar is nie melding van skrif- of posturele probleme gemaak nie…In hierdie geval sou ek 'n konsultasie met 'n opvoedkundige sielkundige wou reël om te bepaal waar die haakplek is (bv. Is die werk oorweldigend? Is dit emosioneel van aard? Is die skoolwerk moeilik? Benodig die outjie spelterapie of leiding om by die nuwe klas en uitdagings aan te pas?)
Die evaluasie sal na alle aspekte van ontwikkeling kyk (bv. emosionele welstand, IK, wiskunde vlakke, taalvlakke, begrip van rigting, konsentrasie, perseptuele ontwikkeling, VMI…) en daaruit aanbevelings kan maak. Loer gerus ook na die stukkie en navorsing oor afleibaarheid.
Feb 10, 2014 @ 07:55:21
Baie dankie vir die terugvoering. Ek het versuim om te noem, daar is geen spraak, geen skrif of liggaamlike gebreke nie. Die onderwyseres self merk al haar huis werk as uitstekend. Maar die "eie wil" lyk my is n groot probleem.
Feb 11, 2014 @ 17:07:16
😉 Gee kans dat hulle mekaar vind. 'n Mens kan na twee tot drie weke die situasie weer met die juffrou bespreek om te bepaal of ingrypings nodig is.
Feb 11, 2014 @ 07:33:01
My dogtertjie is nou 4 sy het Die 31Januarie 4geword was nog nooit in kleuterskool nou elke week se die juffrou vir my sy kan nie n mannetjie teken nie. Sy kan nie mooi in lyntjies inkleur nie nou se sy self sy het n spraak probleem wat Sal jy doen help asb
Feb 11, 2014 @ 17:04:31
Middag, Cnel 😉
Op 4 jaar kan julle nog baie help om die outjie tuis te help. Bespreek prente en begin met groot, eenvoudige inkleurprente en dik vetkryte. Later kan julle trigrip of driehoekige kryte gebruik. Bespreek liggaamsdele, kyk in die spieël, kyk na die vorms van die kop, ens. Soek 'n goedkoop spieël om laag teen die kas of kamerdeur te hang, sodat Poplap 'n bietjie leiding kan kry. Laat haar op 'n groot vel papier (bv. gehegde koerantpapier) lê, teken die buitelyne af en plak dit langs die spieël op. Dan kan sy self probeer om te loer en oor te teken. Tik gerus ook soekterme soos "liggaam, tuis idees, handspier, fynspier" by die bruin soekblokkie aan die regterkant in vir ekstra idees.
Vir die spraakgedeelte, kan 'n mens meer fokus op liedjies, rympies, stories en die korrekte uitspraak of gebruik van woorde. Volg elke maande met die juffrou op en indien 'n mens rede tot kommer het, kan julle teen Junie begin soek na terapeute vir leiding of 'n tuisprogram. 😉
Feb 11, 2014 @ 17:21:06
Sy teken n mannetjie sirkel 2ogies neus mond alles op die regte plek ek wil weet moet ek Haar leer n mannetjie het n rok aan en n nek op die oomblik teken sy net bene en arms
Feb 11, 2014 @ 08:49:11
Ek kry die idee sy hou nie van my kind nou vind wil sy net fout met alles moet Ek haar skyf na n ander klas
Feb 12, 2014 @ 13:21:09
Hi juffer n hoeveel stuk legkaart moet n vierjarige kan bou en dink jy ek moet haar laat evaleer deur n arbeisterapeut sy bou al n 24 stuk legkaart
Feb 13, 2014 @ 19:17:31
CNel, probeer eers om tuis te help. Teen Junie kan julle weer besluit 😉
Begin by eenvoudige 12- en 18-stuk legkaarte. Daarna kan 'n mens stelselmatig opskuif na meer stukke. Sy sal vinnig vir jou wys of sy die vaardigheid onder die knie het 😉
Feb 17, 2014 @ 12:05:00
Halo ek het seuntjie wat 4 raak. Dit baie goed gegaan in die begin van die kleurterskool, het begin mooi praat en speel saam ander, toe dat hy n ander Juffer gekry het,Hy wil nie skool toe gaan nie, hy buit die maatjies, huil baie,en ek sukel met hom om sy speelgoed op te tel hy se die hulle tyd hy siek, en se ook so vir die Juffer, is daar dalk fout? hy ook meer omgekrap as gewonelik het gewonder of dit iets met die Juffer uit te waai.
Ek sukel ook met tel en forms en bal vang.
ek sal baie waardeer as jy vir my raad kan gee.
Feb 18, 2014 @ 18:25:35
Middag, Lené 😉
Hou die outjie se ogies dop. Vryf hy baie aan sy oë? Raak die ogies vinnig moeg en rooi? 'n Mens sou dalk die oë wou laat toets het as dit die rede is waarom hy balle mis vang. Plekke soos Spec Savers toets kinders jonger as 12 jaar se oë gratis.
Tuis kan julle groot, ligte balle kry om mee te speel. Laat 'n groot teiken (soos 'n groot doos of hoepel) staan sodat die outjie kan oefen om die bal na die teiken te gooi. Later kan 'n mens kleiner nette/ringe of houers gebruik. Oefen gerus die oogbewegings spelenderwys en werk aanvanklik net aan die basiese vorms (vierkant, sirkel, driehoek, reghoek).
Hou die emosionele sy dop. As die ekstra werk nie help om moontlike probleme/uitvalle aan te spreek nie, kan jy met die juffrou gesels. Vra gerus of daar klaswerk is waarmee die outjie sukkel. Dalk is dit die rede waarom hy ongelukkig is. Andersins kan 'n mens ondersteuning soos spelterapie oorweeg. Dit werk baie goed met jong leerders wat nog nie hulle emosies kan verwoord nie. 😉
Jul 15, 2014 @ 23:52:16
Hallo juffer. My kleinseun is 7 maande Hy maak gedurig sirkel bewegings met sy gewrigte. As hy opgewonde raak is bewegings nog vinniger. Dink jy dit is iets om oor bekommerd te wees? Sy mylpale is normaal. My dogter neem hom ook gereeld na pienkvoetpret klasse wat hy baie geniet. Mooi dag
Jul 17, 2014 @ 20:21:12
Middag, Annaria 😉 Ongelukkig is ek nie 'n kenner van die heel kleintjies nie. Skakel gerus 'n gesoute arbeidsterapeut indien julle bekommerd is 😉
Jul 18, 2014 @ 17:00:00
Baie dankie ek waardeer dit. Sal so maak. Groetnis,
Aug 14, 2014 @ 08:15:58
More Juffer, my kind id nou 5 jaar oud hy kan nog nie R se nie, my medies dek nie n arbeidsterapeut nie. Nou vanoggend het sy juffrou met my gesels en vir my gese die skool se arbeidsterapeut het my kind geuvaleer en sy se hy lei aan lae speirtonus, hy kan nie lank stil sit nie en kan ook nie konsentreur nie. Sy se die spier probleem is by sy maaggie en by sy mond. Jy het nie dalk vir my hulp in die veld wat ek hom meer kan help nie asseblief?
Des 15, 2014 @ 02:49:20
Hallo, Elmarie 😉 Loer gerus na hierdie skrywes in verband met spiertonus en oefeninge wat julle tuis kan probeer. Vra gerus of die skool se distrikskantore 'n arbeidsterapeut het. Die staatshospitale se arbeidsterapeute kan dikwels gratis hulp aan voorskoolse kinders aanbied. Hoor gerus ook of hulle 'n spraakterapeut het wat kan help. Hier aan die regterkant is skakels wat met "arbeidsterapie" en "spraak" gemerk is vir nog idees. Ek hoop dit kan help 😉
Feb 16, 2015 @ 21:50:44
Hi my suster se seun woon by ons hy het nou 5 geword en kan nie mooi praat nie hy kan ook nie mooi teken nie wat kan ons doen
Feb 22, 2015 @ 15:15:01
Middag, Sandra 😉 'n Mens sal aan sy woordeskat en taalontwikkeling moet aandag skenk. Tik gerus soekterme soos "rympies, storie, liedjie…" by die bruin soekblokkie laer af aan die regterkant in vir drukbare voorbeelde.
Vir die tekenwerk, sou ek voorstel dat daar op sy handspier (fynspier) ontwikkeling en waarnemingsvermoë gefokus word. Tik gerus soekterme soos "visuele, VMI, handspier, fynspier, tuis idees, knip…" by die soekblokkie in en loer ook na die skakels aan die regterkant (onder "hulpmiddels" en "arbeidsterapie").
Indien die hulp tuis nie resultate toon nie, kan 'n mens 'n gesoute arbeidsterapeut en spraakterapeut kontak vir raad :wink:.
Feb 18, 2015 @ 11:20:56
My meisie is 4sy wil glad nie n mannetjie teken nie. Is dit normaal enige iets anders wat jy haar wys doen en teken sy
Feb 22, 2015 @ 15:41:54
Middag, Angelique 😉 Sy is nog in die vroeë stadiums van teken en dit sal mettertyd in plek val. Fokus tans op vorms soos sirkels en teken eenvoudige gesigte. Teken mensies met 'n ovaal-kop, ovaal-lyf, reghoek-arms en bene, ronde hande/voete, reghoekige vingers en tone…Hou dit eenvoudig en gebruik wat aan haar bekend is. Knip vorms uit gekleurde papier en gebruik dit om gesigte of mense te bou.
Tik gerus ook soekterme soos "tuis idees, knip, handspier, fynspier, visuele…liggaam" by die bruin soekblokkie laer af aan die regterkant in om eenvoudige oefeninge te kry. Lekker speel en leer 😉
Mar 11, 2015 @ 12:40:11
My seuntjie is 6, word 7 in November. Hy skryf soms sy 2,3 en 5 verkeerd om (spieelbeeld). Sy juffrou het genoem dat ek hom vir arbeidsterapie moet vat en ek is 'n pro aktiewe mamma wat dit wel sal doen, ek wil net 'n tweede opinie he. Is dit dalk nie 'n bietjie te vroeg in die jaar om reeds die probleem aan te spreek? Dit is die eerste keer wat hy leer skryf en na 8 weke wonder ek maar net of dit dalk nie iets is wat self sal verbeter met tyd. Hy het vandat ons werkskaarte doen en oefen alreeds goeie vordering getoon en skryf nou selde verkeerd om. Jou advies sal opreg waardeer word!
Mar 13, 2015 @ 15:56:31
Hallo, Giona 😉 Spieëlbeeld skrif kan op verskillende uitvalle dui: 'n vroeë stadium van ontwikkeling, visuele uitvalle, 'n ontoereikende kennis van links en regs…ens. Ek sou voorstel dat julle die ogies laat toets om na die visie en oogbewegings te loer – vir gemoedsrus. Oogkundiges soos SpecSavers toets kinders onder 12 se oë gratis.
Probeer ook verdere oefeninge tuis. Tik gerus ook soekterme soos "links en regs, b en d, middellyn, posisie, VMI, ogies, oog oefening, visuele, syfer, tuis idees, abc, klanke, skrif, skryf, potloodgreep…" by die bruin soekblokkie laer af hier aan die regterkant in vir idees om te probeer.
Ongelukkig tel skrif as deel van die geletterdheidspunt en dit is dalk waarom die juffrou graag wil help. Indien die oefeninge nie teen die einde van die kwartaal help nie, kan 'n mens 'n gesoute arbeidsterapeut skakel vir idees. 😉
Apr 08, 2015 @ 13:29:00
My 8 jarige seuntjie skryf spieelbeeld. Wat se oefeninge kan ons doen dat hy reg om begin skryf. letters en syfers is die probleem bv. a.s.f.g.j.p.k.5.6.7.3.4 en 2 is altyd als verkeerd omgeskryf al staan dit op die bord 100 keer sal hy die syfer antwoord omruil bv 15 +10. Hy klank ook a en i in engels ek kan 100 keer se in afrikaans, as ons more weer dit doen klank hy dit weer net in engels plaas van afrikaans. Hy tel ook verkeer hy los somer syfers uit, ek gee vir hulle baie telwerk en as hy tel dan hoor ek hy los uit en help hom reg ek het gedink dit gaan help as hulle baie tel maar toe nou nie. Ek laat hulle ook werk met telrame as hulle maatjie of maal some en deel somme doen.
Ek kom agter op sy gesigsuitdruking hy raak moedeloos. Hy was in n engels voorskool omdat hier nie n ander voorskool is nie en albei is van ouderdom 3 jaar in die voorskool gewees dit is n skool en nie n dagsorg nie hulle vat van ouderdom 3 tot voorskool hulle het vir elke klas n onderwyser en helper.
Ek het hom dus by n spraakterapeut gehaad en sy het gese hulle moes nooit die kind gedwing het om engels te antwoord as hy in afrikaans dit gese het nie en sy huistaal afrikaans is dis die grootste fout wat hulle kon doen. Sy se hy het dis afrikaans en engels gevat en vir hom 1 taal gemaak. Hy is soos n rekenaar waar jy n program insit maar die program wil nie respond nie. Ek het 2 seuntjies 8 en 10 ek het hulle dis uit die skool gehaal oor daar nie geleer was van klank en die alfabet en met spoed deur als gewerk is of hulle nou kan by hou of nie, so nie een van my 2 kan lees nie. Nou gee ek self vir hulle skool en het dis van heel vanvoor af begin met alfabet en klanke. Ek het soveer ondervind dat vir my 8 jarige nie geleer is om sy letters reg te skryf en reg te begin nie. Die spraakterapeut het gese dat my kinders gaan sukkel om te lees oor hulle nie reg geleer is van die begin hoe om met woorde te speel nie soos bv kis en hulle moet aan gaan met sit.mis.vis env en ook om letters weg te vat en by te voeg soos boom word oom of boo.
Ons kry dis net wan en dan n spraakterapeut so ek moet wag tot sy eendag weer kom dat sy met hulle kan werk maar dit weet ons nie wanneer nie. So ek sal enige hulp en raad waardeur om te probeer om my kinders te kan help.
Apr 10, 2015 @ 15:22:16
Middag, Natascha 😉 'n Mens sal heelwat skrif- en perseptuele oefeninge moet doen om die outjie se begrip van rigting, posisie, ens. vas te lê. Ek het drukbare "robotkaarte" – wat die begin en eindpunte van syfers en letters aandui. Plak dit teen die muur op of hou dit in plastiese lêersakkies. Sodoende, kan hy met sy vinger "op die pad ry" of met 'n witbord veselpen daaroor skryf. Tik gerus soekterme soos "syfer, tuis idees, links en regs, posisie, middellyn, ogies, oog oefening, VMI, visuele…" by die bruin soekblokkie aan die regterkant in om nog idees te kry en loer ook na die "Drukbare Bladsye"-hofie. As jy soekterme soos "ouditiewe, rympies, stories, abc, klanke, hersien, rympie, flits, sigwoord, lees, skrif, skryf, woordeskat, wiskunde huiswerk, woordsom…" by die bruin soekblokkie in tik, gaan jy nog vele gratis idees kry. Ek het ook skakels vir "arbeidsterapie", "geletterdheid", "hulpmiddels" en "wiskunde" hier aan die regterkant. Indien julle Apple of Android toestelle het, kan jy "iPad" of "Android" soek vir Apps (heelwat gratis). Hier is ook 'n paar wat jy op die rekenaar kan gebruik.
Indien die oefeninge en idees nie vrugte binne twee tot drie weke afwerp nie, sou ek 'n konsultasie met 'n gesoute opvoedkundige sielkundige wou voorstel om raakvat hulp te bekom. Is die outjie se oë al vir visie en oogbewegings getoets?
Jun 23, 2015 @ 13:32:07
Ek sien die blad vir die eerste keer, baie beindruk hiermee, Ek het 'n vragie? My dogter is in GR 4, en ons kom agter dat sy aandag afleibaar is. sy fokus nie meer, sukkel om klaar te kry. Ek het vir haar omega3&6 begin gee, klein verskil. sy kom ook nie meer haar toetse deur soos altyd. Volgens haar voog juf, is sy dromerig en gr 4 is 'n aanpassing vir so baie en sal oorwaai. Ek voel nie so. Dis asof ek iets moet doen en weet nie wat. Kan sien haar punte gaan dit nie maak. Medies gewys kan ons nie 'n terapeut bekostig, hoe kan ek haar help!
Jun 24, 2015 @ 17:16:47
Middag, Chamara 😉 Die skool behoort toegang tot 'n skooldokter te hê – wat vir die onderwysdepartement (skoolkliniek) werk. Kontak gerus die skool om vir 'n verwysing te vra. Hulle help graag indien die ouers nie 'n pediater kan bekostig nie, maar het wel 'n lang waglys.
Aug 26, 2015 @ 08:19:37
My seun is tans by 'n arbeidsterapeut en werk hard aan 'n hele paar goetertjies. Ek kan regtig dit vir almal met kinders voorstel dat jy jou kind laat assesseer deur 'n arbeidsterapeut. Dit was vir ons ongelooflik oor al die klein goetertjies (en grotes) wat sy opgetel het. Ons grootste uitskieter was toe nie regtig sy grootste uitskieter nie (sy grootste uitskieter was audio/klank)… Ek kan na 'n paar maande alreeds verbetering sien.
Aug 27, 2015 @ 01:45:56
Hallo, Martie 😉
Dit is goeie nuus! Gee vir die outjie 'n stywe druk van my af 😉
Okt 20, 2015 @ 13:34:05
Kleinkind isn't drie jar oud prat nog nie se net die nodigste worded ma pa Ouma ens het n v verge elite en het elf Ginger Gerhard met geboorte dr se sy het late spiertoon
Okt 20, 2015 @ 15:54:42
Hallo, Renette 😉
'n Arbeidsterapeut kan met spiertonus help, maar ek sou ook 'n gesprek/konsultasie met 'n gesoute spraakterapeut wou voor stel.
Sien die skrywe oor taal- en spraakontwikkeling – asook die skakels aan die regterkant van my blog wat onder die hofie "Spraak, Gehoor" gelys is.
Nov 02, 2015 @ 21:13:38
Ek wil graag hoor of jy dalk vir my kan raad gee. My dogtertjie is Nov die 15de, twee en 'n half jaar oud, en sy sukkel om woorde reg uit te spreek, ek herhaal dit oor en oor. Voorbeelde is 'n "b" kan sy sê, maar dan vra ek vir haar om beer te sê dan kom "deer" uit, en 'n "k" word as 'n "t" uitgespreek, en "bad" word as "bap" uitgespreek. Ons is nogal bekommerd dat sy so sukkel want haar boetie wat 14maande ouers as sy is praat soos 'n grammofoon en sy woorde kom wonderlik duidelik uit. Ek weet mens moet nie kinders vergelyk nie. Maar wat kan ons doen om ons meisiekind te help, of sal dit beter word met tyd? Asb help as jy kan. Baie dankie
Nov 04, 2015 @ 05:23:48
Hallo, Anna 😉 Ek spesialiseer ongelukkig nie in peuters nie, maar sou voorstel dat julle haar op julle monde hou wanneer julle die woorde terloops herhaal. Sodoende kan sy sien/voel hoe die b gevorm word. 'n Gesoute spraak- en taalterapeut gaan vir julle oulike raad kan gee.
Nov 02, 2015 @ 22:44:10
Kan jy asb help. My dogtertjie is nou twee en 'n half, en ons sukkel met haar spraak. Sy ruil in woorde die b en d om en spreek 'n k as t uit. Is dit te vroeg om bekommerd te wees oor so iets. Ek werk daagliks met haar, want altwee my kinders is by my by die huis. As sy moet beer sê, kom dit uit as deer en kop is top en bad is bap. Enige raad of oefeninge sal help. Ons is nogal bekommerd oor haar want haar boetie wat 14maande ouer is praat soos 'n grammofoon.
Nov 04, 2015 @ 05:22:41
Des 04, 2015 @ 10:55:26
Goeie More Juffer
Ek is opsoek na 'n arbeidsterapeut wat jy kan aanbeveel in Kempton Park area…Dit sal seker vir Vroeg januarie 2016 wees siende dat alles nou toe maak.
Des 04, 2015 @ 17:15:41
Middag, Sonja 😉
Ek ken ongelukkig nie die area nie, maar het die volgende name opgespoor:
Armandi Kotze: 0119792644/0832267744
Wilmien Theron: 011 3915898
Robyn Hunter: 011 394 1279
Des 11, 2015 @ 11:37:57
Ek wil graag my seuntjie vroeg volgende jaar na n arbeidsterapeut neem. Ek wonder oor die tipe mensie wat ek ervaar. Hy sal heeloggend stories kyk en in my kombuis kaste krap en yskas se deur heeldag oopmaak. sal nie sommer in die speelkamer speel net as sy ouboet van skool kom sal hy bietjie saam speel. hy breek ook altyd sy boetie se bou blokkies of skeer sy sketse. hy sal as ek hom pen en papier gee dit eerder gate indruk en sal blokkies rond gooi eerder. hy kom nie goed oor die weg met ander kinders sal eers met hul baklei of vooraf vinger wys. dit gaan al bietjie beter want ek al die mense by wie ons kom gevra om maar mooi te speel en nie ook agresief te wees as hy agressief is. sy ouboet het ek al ook mooi geleer hoe om met hom te werk. gewonder of hy meer sosiaal moet wees is hy net vervelig? hy sal miere se kop en bene van lyf trek. sal graag met messe speel en wapens sien miskien net tipies seuntjie…..?
ek wil hom net van vroeg af help om die beste mensie te kan wees wat hy kan wees !! hy word februarie 3 jaar oud.
Des 12, 2015 @ 00:24:06
Hallo, Janel 😉
Ek is ongelukkig nie 'n kundige op dié ouderdomsvlak nie, maar sou voorstel dat jy na 'n gesoute arbeidsterapeut soek wat opleiding in sensoriese integrasie het. Skakel 'n paar terapeute en noem die situasie sodat jy iemand kan kies by wie julle aanklank sou vind. 'n Evaluasie sou beslis kon help om riglyne of hulp te kry.
Feb 11, 2016 @ 23:13:48
My dogtertjie is gediagnoseer met n lae spier tones. Sy is tans by n arbeidsterapeut. Sy doen perdry lesse en sy doen wiskunde klas ook. Sy is die jaar in gr rr en haar werkies is nie so mooi nie. As n ma breek dit my om haar so te sien sukkel. Wat kan ek nog vir haar doen en is daar n dokter of proffessor wat spesialiseer in sulke gevalle? IN SUID AFRIKA
Feb 16, 2016 @ 16:12:20
Hallo, Maritsa 😉
Kinders se lyfies ontwikkel nog op hierdie ouderdom en so ook die spiertonus. Moenie nou al te bekommerd raak nie, want die spiertjies en perseptuele aspekte gaan vir die volgende paar jaar nog effens "lomp" lyk. Dit is doodnormaal.
Die netheid van die werk, gaan ook met die ontwikkeling van haar fynspiervaardighede verbeter. Tik gerus soekterme soos "handspier, fynspier, knip, potloodgreep, tuis oefening, oog, ogies, visuele, posisie, spiertonus, middellyn…" by die bruin soekblokkie aan die regterkant in vir nog oefeninge en idees.
Feb 26, 2016 @ 19:31:07
Hi ek will net graag weet is spieel beeld n tips van disleksie? End gaan arbeidsterapie die totale opposing wees. My seyntjie 7 in Gr1 sukkel vreeslik met klanke, lees end skryf. Dankie vir you blad. Adele
Feb 27, 2016 @ 01:54:16
Hallo, Adele 😉
In sommige gevalle het die spieëlskrif te make met 'n verwarring van links en regs, partykeer is die oogbewegings onegalig…Dit kom dikwels voor in linkshandige kinders, omdat hulle die regshandige persoon verkeerdelik naboots. Daar kan heelwat redes wees.
Jy kan soekterme soos "oogbeweging, ogies, VMI, visuele, links en regs, abc skryf, klanke, hersien, lees, sigwoord, flits, dubbelklank, tweeklank, drieklank, b en d"…by die bruin soekblokkie aan die regterkant in tik vir skrywes en oefeninge om te probeer. Laat toets die ogies vir visie/sig én oogbewegings. Indien daar 'n fout is, sal die optometris oefeninge voorskryf. Indien die juffrou se ekstra hulp en die hulp tuis steeds nie help nie, sou ek 'n konsultasie met 'n gesoute arbeidsterapeut voorstel. Dit is baie effektief in jong leerders.
Mei 09, 2016 @ 13:15:17
My suster se seuntjie is nou 7 jaar oud (8 in Augustus).
Hy het die jaar by 'n skooltjie begin waar hy meer 1 on 1 aandag kan geniet omdat hy baie sukkel met lees en skryf en ook om seker letters en klank korrek uit te spreek.
Hy is deur Dr Adri van der Walt gesien so 2 jaar gelede en daar is gevind dat hy 'n agterstand het. Omdat hulle geen medies het nie, is dit moeilik om die beste hulp te verkry. Om sake moeiliker te maak woon hulle op 'n klein dorpie waar die hulpmiddels vir hierdie gevalle baie skaars en duur is.
Alle leer hulpmiddels wat nie deur die skool aangebied word nie kos ekstra geld.
My grootste bekommernis op die stadium is dat hy al hoe verder agter raak en ek is bang dat hy voorentoe gaan sukkel met skool en nie sy volle potensiaal sal kan bereik nie. Sy ma is baie ingesteld om die agterstand te verminder maar dit gaan moeilik as sy nie toegang het tot die regte hulp bronne nie.
Ek is nie seker hoe om hierdie situasie te begin te benader nie, want ek wil graag help en seker maak hy kry die hulp wat hy nodig het. Geld is 'n kwessie en ongelukkig is die dienste om hierdie probleme aan te spreek nie goedkoop nie.
Ek het die naweek opgelet dat hy sekere letters omruil wanneer hy oefen om te skryf. Ek het opgelees dat dit 'n algemene probleem is vir jonger kinders. As mens sy ouderdom in ag neem voel ek dis nou wat mens moet begin ingryp en keer voor dit in 'n groter leer probleem ontaard. Bo en behalwe die skryf sukkel hy met konsentrasie en word gou verveeld met sekere take. Speel is al wat saak maak en word tans gebruik as 'n "reward" system. Hoe kan mens leer vir hom lekker en interesant maak sonder om die mylpale en kwaliteit van die leer te beinvloed?
Hy is op risperidone in die oggend en aand en tydens skool op ritalin om te help met konsentrasie.
Ek het 'n opdateerde verslag aangevra van sy arbeidterapeut wat hy sien by die staatshospitaal.
Enige terugvoering sal waardeer word. Moenie huiwer om te vra indien u enige details benodig voor u wil antwoord nie.
Mei 09, 2016 @ 14:12:50
Middag, Juan 😉
'n Mens sal na aspekte (soos die Dr. Van der Walt se aanbevelings, die ander verslae, ens.) moet loer en dan van daar deur die opsies moet werk. Omkerings, kan soms op 'n verwarring van rigting (veral links en regs) of selfs onegalige oogbewegings dui. 'n Mens kan oefeninge tuis doen om dit te verbeter, maar 'n arbeidsterapeut en 'n optometris sal die beste leiding vir die onderskeie aspekte kan gee. Die medikasie sal gereeld deur die pediater aangepas word soos die outjie groei.
Hier op my blog is baie gratis idees en takies om te gebruik. Tik gerus soekterme soos "abc uitspraak, komponente, lees, sigwoord, flits, klanke, hersien, dubbelklank, tweeklank, drieklank, vorms, wiskunde huiswerk, meer en minder, voor en na, woordsom, halveer, verdubbel, handspier, fynspier, skrif, skryf, potloodgreep, knip, Engels, motivering, ogies, oog, oogsorg, visuele, VMI, links en regs, omkering, b en d, aandagafleibaar, ouditiewe, posisie, middellyn, spiertonus, tuis oefen, tuis idees, oefen self…Graad R, Graad 1, CAPS, JNA" by die bruin soekblokkie aan die regterkant in en loer ook na die Drukbare Bladsye hierbo.
Mei 31, 2016 @ 12:24:42
Ek wil asb hoor of my seun dalk 'n disleksie mag he. Hy is nou in graad 6 en ons sukkel geweldig dat hy skool toe moet gaan in die eerste plek as hy by die skool is weier hy volstrek om te werk. Hy sukkel rerig om te lees en hy sukkel om te skryf ook. Die onderwysers het geen meer geduld met hom nie en se dat hy stout is en dat hy gedisiplineer moet word.
Hy raak vreeslik aggresief as hy moet skool toe gaan of skoolwerk moet doen hy sal vreeslik jok of stories opmaak om nie die skoolwerk te doen nie. Andersins is hy rerig 'n vreeslike pragtige kind.
Kan u my raad gee asb die skole maar my rerig mal deur elke dag te bel en te se hy wil nie werk nie hy is onder sielkundige behandeling vir die aggresiewe houding maar die sielkundige het bevind hy is furstreerd.
Mei 31, 2016 @ 13:37:33
Middag, Marinda 😉
Ons begin gewoonlik om die probleem van 'n kant af aan te spreek. Het die sielkundige sy akademiese potensiaal getoets? (bv. IK, kans vir aandagafleibaarheid, ens.) Is sy oë al getoets vir visie en oogbewegings? Soms lei onegalige oogbewegings tot leesprobleme. Ek sou voorstel dat julle dalk met 'n gesoute optometris hieroor gesels. Daar is oefeninge om die oogbewegings meer egalig te maak en om fokus te verbeter.
Daar is oefeninge om die handspiere te ontwikkel en te verbeter.
** Indien die sielkundige se bevindings dit so stel, kan 'n mens lees- of skryfhulp tydens eksamens en toetse kry. Ek sal met liefde na die verslag kyk, indien dit verwarring bied. My e-pos adres is remediering@hotmail.com.
Tik gerus soekterme soos "oog, ogies, oogsorg, VMI, visuele, handspier, fynspier, knip, potloodgreep, lees, sigwoord, flits, motivering, disleksie…" by die bruin soekblokkie hier aan die regterkant in vir enkele verwante idees.
Aug 30, 2017 @ 11:55:18
Hi, ek wil graag hoor is daar dalk n juffrou of 'n mamma wat my kan help. Ek het 'n tweeling en beide stukkel op skool. Ek doen tans tuis met hulle arbeidsterapie en verskillende oefeninge ens. Ek wil graag hoor of daar nie dalk iemand daar buite is wat my kan help met 'n drukbare boek met verskillende groot en klein metoriese oefeninge nie.
Ek sal julle hulp opreg waardeer as iemand my kan help om hulle te help.
Aug 30, 2017 @ 19:28:51
Hallo, Le 😉
Hoe oud is hulle? Ek het enkele oefeninge hier op my blog beskikbaar – afhangende van wat die behoefte is. Tik gerus soekterme soos "fynspier, handspier, knip, visuele, middellyn, spiertonus, tuis oefeninge, tuis idees, posisie…potloodgreep, abc skryf, skrif, robotkaart, ogies, oogspan…klanke, hersien, omkering, dubbelklank, tweeklank, drieklank, klanksamevloeiing, ondersteuning…" by die bruin soekblokkie hier aan die regterkant in vir idees/oefeninge en werksvelle. Loer ook na die skakels aan die regterkant – onder die hofie "Arbeidsterapie, Perseptueel" vir nog idees.
Nov 03, 2017 @ 09:51:34
My seuntjie het glad nie gekruip toe hy 'n baba was nie. Het op 9 maande begin loop. Vandag sukkel hy met middellyn cruising oefeninge, asook ruimte plasing. Kan jul asb. 'n goeie arbeidsterapeut aanbeveel. Volgens juffrou moet hy by die regte terapeut uitkom wat eers die fisiese gedeelte aanspoor alvorens aktiwiteite op papier aandag geniet. Ons verkies dienste in Pretoria area asb.
Nov 03, 2017 @ 13:57:25
Middag, Lindie 😉
Probeer gerus middellynkruising en Posisie in die Ruimte oefeninge tuis.
Ek het navrae op my Facebookmuur gerig – aangesien ek nie die area ken nie. Loer gerus ook hier na die soekfunksie om arbeidsterapeute in Pretoria (Suidelike Gauteng) te vind.
Sodra ek spesifieke aanbevelings kry, sal ek dit aanstuur 😉
Jun 13, 2018 @ 18:08:19
Ek hoop u kan my help, ek sit met my hande in my hare.
My seun is 13 en in graad 6, Hy is die stadigste persoon wat ek ken.
Alles wat hy doen is in slakkepas. Hy kry niks van sy skoolwerk of huiswerk klaar nie. Ek kan net nie meer nie, ek het nou al alles waarvan ek weet probeer.
Geen suiker, geen kleursel, 8ure slaap elke aand. Genoeg oefeninge, stil kamer, 'n kamer met verskillende musiek, roetiene ag man noem dit ek het alles behalwe medisyne brobeer. Ek weet net nie meer wat om te doen nie.
Hy doen baie goed as jy na sy punte kyk want dit is nogsteeds in die 70% maar hy kry nie klaar met take, toetse en eksamen nie. As mens hom die vrae vra wat hy nie klaar gekry het nie, ken hy die antwoorde maar hy skryf stadig en baie lelik. Hy raak verdwaald en staan in die middel van 'n toets op om ander goed te doen. Ek moet hom die hele tyd dophou en herhinder dat hy besig is met 'n toets of taak of watook al. 'n 2 ure vrastel vat hom 4 ure om klaar te maak.
Hy was in 'n gewone skool en die onderwysers het my mal gemaak, ek het elke 2de dag 'n brief gekry om een van hulle te gaan sien en altheid omdat hy nie deur sy werk kom nie. Toe skuif ek hom na 'n CVO skool toe en dit was glad nie beter nie. Nou het ek hom op tuis skool. Ek weet nou hoe sy onies moes voel. Ek is raad op. Help my asseblief.
ps. Verskoon asseblief my spelling, ek self het disleksie en kan nie sien as 'n woord verkeerd gespel is of omgeruil is nie.
Ek wardeer u tyd en hulp, baie dankie.
Jun 13, 2018 @ 21:01:18
Hallo, Chanelle 😉
Dit klink asof julle reeds goeie leergewoontes. Het die skole toetsings deur 'n kundige voorgestel?
Ek werk self met enkele outjies wat sommer sal opstaan of doodstil gaan staan (terwyl hulle in 'n ry stap) om 'n opskrif te lees of om na 'n kunswerk te kyk. Daar kan verskillende redes daarvoor wees en hulle doen dit nie om aspris te wees nie. Een van my outjies het laasjaar die Tomatis/Solisten-program probeer en het vanjaar meer bewus geword van sy omgewing. Dis nie altyd ewe effektief nie.
Indien dit aandagafleibaarheid/dagdromery is, kan 'n mens met 'n pediater gesels oor vitamiene, aanvullings, ens. Het sy pediater ooit stadiger mylpale genoem? Het hy dalk 'n bietjie later begin praat?
Twee van my outjies is baie lief vir beweging (rondomtalies en swaaie). Ons lees op die swaai en die glimlag, energievlakke en geesdrif is beslis anders.
Hou 'n bietjie dagboek van hoe gereeld die afleidings is en hoe gereeld jy moet aanmoedig of herinner. 'n Kinderpsigiater kan na sy akademiese ontwikkeling (taalvlakke, wiskunde vlakke, VMI, skrif, emosionele welstand, aandagspan, ens.) kyk ek raakvat aanbevelings maak. 'n Arbeidsterapeut wat in sensoriese ontwikkeling opgelei is, gaan vir julle kan leiding bied in verband met beweging en idees (bv. aanpassings vir die stadiger skryfspoed) wat nommerpas vir jul seun sal wees.
Jun 25, 2018 @ 16:37:57
Middag .Hoop dit gaan goed. My seun is nou in GR2 tweede kwartaal klaar. Sy juffrou noem dat hy droom en sy moet partykeer twee keer praat voor hy n dan begin met sy werkie. Hy raak ook gouer moeg as die ander as hy werkies doen. Hy is baie soet en ook skamerig. Hy ruil sy d en b om en ook verwar hy soms sy m en n. Volgens haar hak hy ook as hy lees bv hy se die woord eers saggies dan spreek hy dit uit. Ek het nou n afpraak gemaak by n opvoedkundige sielkundige. Ek wil net hoor of dit die regte persoon is om hom te evalueer ? Ek het al sy oe laat toets en was by ook al by n pediator maar daar is niks fout.
Jun 26, 2018 @ 00:35:18
Hallo, Julia 😉
Dit is 'n baie goeie besluit. 'n Opvoedkundige sielkundige sal na die outjie se akademiese potensiaal (wiskunde, spel- en leesvlakke, omkerings, VMI, aandagspan, ens.) kan kyk en 'n objektiewe opinie kan gee. Die b en d verwarrings is redelik algemeen in Graad 1/2 en kan met oefenwerk reg gestel word. Die m/n verwarring mag dalk op 'n ouditiewe verwarring dui. Die klanke klink byna eenders en hy mag dalk sukkel om tussen hulle te onderskei. (Is die gehoor al getoets?) Indien dit min gebeur, kan 'n mens 'n lysie m- en 'n lysie n-woorde maak (soos 'n mini-woordeboek), sodat hy gou daarna kan loer as hy onseker is.
Die sielkundige sal vir julle (en die skool) kan raad gee in terme van die terapie of ekstra ondersteuning die beste sal werk – indien nodig.
Tik gerus soekterme soos "ouditiewe, klanke, hersien, spellys, Teacha…" by die bruin soekblokkie hier aan die regterkant in en loer gerus ook na hierdie opsies: